นายกรัฐมนตรี สงสารมาเรียมตายเพราะขยะพลาสติก กำชับอนาคตต้องไม่มีพะยูนตายเพิ่ม ขอทุกคนให้ความสำคัญลดปัญหาขยะพลาสติก
นายกรัฐมนตรี สงสารมาเรียมตายเพราะขยะพลาสติก กำชับอนาคตต้องไม่มีพะยูนตายเพิ่ม ขอทุกคนให้ความสำคัญลดปัญหาขยะพลาสติกนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมคณะผู้บริหาร เข้าพบพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม  เพื่อนำเสนอความเป็นมาเกี่ยวกับพะยูนมาเรียมและแผนการอนุรักษ์พะยูนแห่งชาติ รวมถึงความห่วงใยสัตว์ทะเลหายาก พร้อมนำเสนอข้อมูลเกี่ยวกับการนำผ้าที่เหลือใช้จากโรงงานอุตสาหกรรมต่างๆ ในประเทศไทย มาสร้างให้เกิดเศรษฐกิจหมุนเวียน (Circular Economy)นายกรัฐมนตรี กล่าวว่า รู้สึกสงสารมาเรียมและเสียดายที่ไม่ได้เดินทางไปเยี่ยมมาเรียมเมื่อครั้งเดินทางลงพื้นที่ภาคใต้ เพราะขณะนั้นทราบข้อมูลว่า มาเรียมถูกย้ายไปดูแลในที่ที่ปลอดภัย แต่ล่าสุดมาเรียมต้องตาย ซึ่งจากการผ่าพิสูจน์พบเศษพลาสติกในท้อง ดังนั้นทุกคนต้องตระหนักถึงปัญหานี้ ซึ่งสิ่งที่ทุกคนรับรู้ได้ง่ายที่สุดรือ อะไรที่มนุษย์กินไม่ได้ สัตว์ก็กินไม่ได้เช่นกัน และพลาสติกเป็นปัญหาสำคัญเพราะใช้เวลาย่อยสลายนานหลายร้อยปีโดยรัฐบาลให้ความสำคัญกับการแก้ปัญหาเรื่องนี้ มีการตั้งเป้าลดปริมาณขยะ แต่ทุกอย่างต้องมาจากความร่วมมือของทุกคนด้วย ทั้งนี้ยืนยันรัฐบาลเดินหน้าตามนโยบายไม่ทิ้งใครไว้ข้างหลัง และไม่เฉพาะเจาะจงว่าต้องเป็นเพียงคนเท่านั้น แต่หมายรวมถึงสัตว์ เช่น มาเรียมด้วย พร้อมกำชับว่าในอนาคตต้องไม่มีพะยูนตายเพิ่มอีก